**Návrh**

**ZÁKON**

**z ... 2023,**

**ktorým sa mení a dopĺňa zákon č.  599/2001 Z. z. o osvedčovaní listín a podpisov na listinách okresnými úradmi a obcami v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

 Zákon č. 599/2001 Z. z. o osvedčovaní listín a podpisov na listinách okresnými úradmi a obcami v znení zákona č. 515/2003 Z. z. a zákona č. 335/2007 Z. z., sa mení a dopĺňa takto:

1. § 1 znie:

**§ 1**

Tento zákon upravuje osvedčovanie listín a podpisov na listinách (ďalej len „osvedčovanie“) okresnými úradmi, obcami a poštovým podnikom poskytujúcim univerzálnu službu (ďalej len „poštový podnik“). Obec vykonáva osvedčovanie v rámci výkonu samosprávy obce.1)

1. V § 2 ods. 2 sa na konci pripája táto veta: “Za osvedčenie vykonané prostredníctvom poštového podniku sa vyberá úhrada podľa tarify.3a .“

Poznámka pod čiarou k odkazu 3a znie:

„3a) § 29 zákona č. 324/2011 Z. z. o poštových službách a o zmene a doplnení niektorých zákonov."

1. V § 3 sa na konci pripája táto veta: “Poštový podnik vykonáva osvedčovanie na poštách3b“

Poznámka pod čiarou k odkazu 3b znie:

„3b) § 8 ods. 9 zákona č. 324/2011 Z. z."

1. V § 4 ods. 1 sa za slovo „úrad“ namiesto spojky „a“ vkladá čiarka a za slovo „obec“ sa vkladajú slová “a poštový podnik“.
2. V § 4 ods. 2 sa za slovo „úrad“ namiesto spojky „a“ vkladá čiarka a za slovo „obec“ sa vkladajú slová „a poštový podnik“ a za slová „osvedčovacej knihy“ sa vkladajú slová „alebo osvedčovacej doložky“.
3. V § 4 ods. 3 sa za slová „osvedčovacej knihy“ vkladajú slová „alebo osvedčovacej doložky“.
4. V § 5 sa za slovo „úrad“ namiesto spojky „a“ vkladá čiarka a za slovo „obec“ sa vkladajú slová „a poštový podnik“.
5. V § 6 ods. 1 sa na konci pripája táto veta: „Poštový podnik vedie evidenciu osvedčení listín a podpisov na listinách v Registri osvedčení.“
6. § 6 sa dopĺňa odsekom 4, ktorý znie:

„(4) Register osvedčení je informačný systém poštového podniku, ktorý obsahuje evidenciu všetkých osvedčení, ktoré poštový podnik vykonal v rozsahu uvedenom v § 7 ods. 2 a ods. 3 tohto zákona. Podrobnosti o Registri osvedčení upraví poštový podnik v obchodných podmienkach a zverejní ich na svojom webovom sídle.“

1. V § 7 ods. 1 sa na konci pripája táto veta: “Poštový podnik osvedčuje zhodu odpisu alebo kópie listiny s predloženou listinou alebo pravosť podpisu na listine osvedčovacou doložkou, odtlačkom pečiatky poštového podniku a podpisom pracovníka poštového podniku, ktorý osvedčenie vykonal.“
2. V § 7 ods. 2 písm. c) sa za slová „osvedčovacej knihe“ vkladajú slová „alebo v Registri osvedčení“.
3. V § 7 ods. 3 písm. e) sa za slová „osvedčovacej knihe“ vkladajú slová „alebo v Registri osvedčení“.
4. V § 7 ods. 5 sa za slová „úradnej pečiatky“ vkladajú slová „alebo odtlačkom pečiatky poštového podniku“.
5. V § 8 ods. 2 sa za slovo „úradom“ vkladajú slová „a poštovým podnikom“.
6. Slová „obvodný úrad“ vo všetkých tvaroch sa v celom texte zákona nahrádzajú slovami „okresný úrad“ v príslušnom tvare.

**Čl. II**

Tento zákon nadobúda účinnosť 1. septembra 2023